賀鑄

賀鑄，字方回，號慶湖遺老，越州山陰人，喺衛州出世，北宋詞人。佢被評做「兼興中有比，意味更長」。

作品
《點絳唇》

一幅霜綃，麝煤熏膩紋絲縷。掩妝無語，的是銷凝處。
 薄暮蘭橈，漾下萍花渚，風留住。綠楊歸路，燕子西飛去。

《生查子》

西津海鶻舟，徑度滄江雨。雙艫本無情，鴨軋如人語。
 揮金陌上郎，化石山頭婦。何物系君心？三歲扶妝女。

《青玉案》

淩波不過橫塘路，但目送，芳塵去。錦瑟年華誰與度？月橋花院，瑣窗朱戶，只有春知處。
 飛雲冉冉蘅皋暮，彩筆新題斷腸句。若問閒情都幾許？一川煙草，滿城風絮，梅子黃時雨。

《踏莎行·楊柳回塘》亦叫《芳心苦》

楊柳回塘，鴛鴦別浦。綠萍漲斷蓮舟路。斷無蜂蝶慕幽香，紅衣脫盡芳心苦。
 返照迎潮，行雲帶雨。依依似與騷人語。當年不肯嫁春風，無端卻被秋風誤。

《六州歌頭》

少年俠氣，交結五都雄。肝膽洞，毛髮聳。立談中，死生同，一諾千金重。推翹勇，矜豪縱，輕蓋擁，聯飛鞚，鬥城東。轟飲酒壚，春色浮寒甕，吸海垂虹。閒呼鷹嗾犬，白羽摘雕弓，狡穴俄空。樂匆匆。
 似黃梁夢，辭丹鳳；明月共，漾孤篷。官冗從，懷倥傯，落塵籠，簿書叢。鶡弁如雲眾，供粗用，忽奇功。笳鼓動，漁陽弄，思悲翁。不請長纓，係取天驕種，劍吼西風。恨登山臨水，手寄七弦桐，目送歸鴻。

攷

詞人
紹興人
賀氏